
                                                            Avizat Serviciul Juridic
                                                            Prin raport de avizare nr. ______ / ___________
		

Raport de specialitate
privind aprobarea documentației tehnice cadastrale cu propunerea de dezmembrare a imobilului teren, înscris în CF a UAT Drobeta Turnu Severin 64178, având 
NC 64178,  situat în Drobeta Turnu Severin, strada Roșiori


            Prin referatul de aprobare nr. _______/____________, Viceprimarul Municipiului Drobeta Turnu Severin, domnul Daniel Cîrjan, propune adoptarea unui proiect de hotărâre de consiliu local privind aprobarea documentației tehnice cadastrale cu propunerea de dezmembrare a imobilului teren, înscris în CF a UAT Drobeta Turnu Severin 64178,  având NC 64178 situat în Drobeta Turnu Severin, strada Roșiori.
	Analizând proiectul de hotărâre am constatat că a fost elaborat  în conformitate cu prevederile legale, în speță :
· Dispozițiile art. 879 alin. (2) din Legea nr. 287/2009 privind Codul civil conform cărora ”imobilul înscris în cartea funciară se modifică și prin dezlipiri, dacă se desparte o parte din imobil sau se micșorează întinderea acestuia”;
· Dispozițiile art. 880 alin (1) din Legea nr. 287/2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· Dispozițiile art. 25 alin. (2) din Legea nr. 7/1996 privind cadastrul și publicitatea imobiliară conform cărora ”actele de alipire și dezlipire a imobilelor înscrise în cartea funciară se încheie în forma autentică”;	
 -   Dispozițiile art. 27 din Legea nr. 7/1996, conform cărora ”imobilele ce aparțin domeniului public și privat al statului sau, după caz, al unității administrativ-teritoriale se vor înscrie în cărți funciare speciale ale unitătii administrativ teritoriale pe care sunt situate, cu excepțiile prevazute de lege, iar cărțile funciare speciale se țin de către birourile teritoriale ale oficiului teritorial”.
De asemenea, conform prevederilor art. 135 alin. (3) din Ordinul Directorului General al Agenției Naționale de Cadastru și Publicitate Imobiliară nr. 700/ 09.07.2014 privind aprobarea Regulamentului de avizare, recepție și înscriere în registrul de carte funciară ”operațiunea de dezlipire/alipire a unui imobil este considerată  finalizată în momentul înscrierii actului autentic de dezlipire/alipire în cartea funciară”.
La momentul întocmirii documentației cadastrale pentru imobilul teren, în suprafață de 4204 mp, cu destinația drum, din eroare a fost introdusă o suprafață de teren mai mare decât cea necesară realizării străzii Roșiori cu suprafața de 191 mp situată la intersecția cu strada Aleea Marinei.
Ulterior, după finalizarea străzii Roșiori, prin repoziționarea imobilului teren și a îndreptarea erorii materiale cu privire la categoria de folosință, a imobilului teren înscris în CF 64178, Dr. Tr. Severin a rezultat că suprafața de 191 mp situată la intersecția cu strada Aleea Marinei este excedentară și nu poate avea categoria de folosință „drum” ci doar de „curți construcții” după cum rezultă din: Memoriul tehnic întocmit de Bavali Concept SRL, Încheierea nr. 26641/08.07.2022 emisă de O.C.P.I. Mehedinți și Certificatul de urbanism nr. 754/19.07.2022 emis de Primăria Dr. Tr. Severin.
Adoptarea proiectului este necesară și oportună în sensul dezmembrării suprafeței de teren de 4204 mp, identificat cu NC 64718, datorită necesității de a include cu exactitate în inventarul domeniul public terenurile cu categoria de folosință „drum”. În consecință, propunem aprobarea dezmembrării imobilului teren, în suprafață de 4204 mp, după cum urmează:
· imobilul teren, în suprafață de 4013 mp, identificat cu  NC 69723, având categoria de folosință „drum”, 
· imobilul teren, în suprafață de 191 mp, identificat cu NC 69724, având categoria de folosință „curți construcții”. 
Susținerea proiectului din punct de vedere legal este fundamentată pe dispozițiile art. 84 art. 129 alin. 1, alin. 2 lit. (c), art. 139 alin. 1, alin. 3 lit. (g), din O.U.G. nr. 57/2019 privind Codul administrativ,  Dispozițiile art. 879 alin. (2) respectiv 880 alin. (1) din Legea nr. 287/2009 privind Codul civil, Dispozițiile art. 25 alin (2) și ale art. 27 din Legea nr. 7/1996 privind cadastrul și publicitatea imobiliară republicată și actualizată, dispozițiile art. 132-135 din Ordinul Directorului General A.N.C.P.I. nr. 700/09.07.2014.
		În acest sens, în conformitate cu dispozițiile art. 136 alin. 8 lit. (b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la aprobarea documentației tehnice cadastrale cu propunerea de dezmembrare a imobilului teren, înscris în CF a UAT Drobeta Turnu Severin 64178,  având NC 64178 situat în Drobeta Turnu Severin, strada Roșiori.
		Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.
          Director,               Șef Serviciu Administrare Terenuri,                 Inspector,
     Radu Lăpădat                               Felix Nuhaiu                              Valentin Zimța 

